ธ.ก.ส.เตรียมอัดฉีดเม็ดเงินกว่า 2 แสนล้านบาท หวังพัฒนาและกระตุ้นเศรษฐกิจฐานรากผ่านมาตรการสินเชื่อต่างๆ
ธ.ก.ส.เตรียมอัดฉีดเม็ดเงินกว่า 2 แสนล้านบาท หวังพัฒนาและกระตุ้นเศรษฐกิจฐานรากผ่านมาตรการสินเชื่อต่างๆนายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธกส.) กล่าวในการประชุมเชิงปฏิบัติการขับเคลื่อนยุทธศาสตร์การพัฒนาเศรษฐกิจฐานรากอย่างยั่งยืน “ประชารัฐสร้างชาติ” ที่มีนายสมคิด จาตุศรีพิทักษ์ รองนายกรัฐมนตรี เป็นประธานการประชุม ว่า เพื่อบูรณาการความร่วมมือระหว่างภาครัฐและเอกชน ในการจัดแนวทางการขับเคลื่อนการพัฒนาเศรษฐกิจฐานรากของชุมชนเพื่อให้เกิดความชัดเจนในการทำงานร่วมกัน โดยเฉพาะการปรับโครงสร้างทางเศรษฐกิจให้เกิดขึ้นในแต่ละชุมชน รวมถึงการมีส่วนร่วมเพื่อยกระดับรายได้และการมีงานทำของคนในชุมชนอย่างยั่งยืน ซึ่งในส่วนของ ธ.ก.ส..ได้มีเป้าหมายในการดูแลเศรษฐกิจชุมชน ด้วยการสร้างรายได้สุทธิให้คนในชุมชนระดับฐานรากเพิ่มขึ้นไม่น้อยกว่าร้อยละ 10 รวมถึงต้องมีอัตราการออมเงินไม่น้อยกว่าร้อยละ 10 ของรายได้รวม พร้อมทั้งมีการจัดการเพิ่มมูลค่าผลผลิตหลักทางการเกษตรไม่น้อยกว่าร้อยละ 20 ของปริมาณผลผลิตรวม โดยได้ขับเคลื่อนธุรกิจชุมชนด้วยการให้โอกาสเข้าถึงแหล่งทุนวงเงินสินเชื่อรวมกว่า 200,000 ล้านบาท ได้แก่ การสร้างสมาร์ทฟาเมอร์ โดยให้สินเชื่อสมาร์ทฟาเมอร์ MRR เริ่มปี 2562-2564 วงเงิน 5 หมื่นลัานบาท ตั้งเป้าเกษตรกรเข้าถึงสินเชื่อได้ประมาณ 6 แสนราย  สินเชื่อ SMAEs สร้างไทย อัตราดอกเบี้ยร้อยละ 4 เริ่มปี 2562-2564 วงเงิน 6 หมื่นล้านบาท มีเป้าหมายผู้เข้าถึงสินเชื่อ 6 หมื่นราย  สินเชื่อสร้างวิสาหกิจชุมชนสร้างไทย อัตราดอกเบี้ยร้อยละ 0.01 วงเงิน 7 หมื่นล้านบาท สามาารถพัฒนาวิสาหกิจชุมชนได้ 7 หมื่นกลุ่ม และสินเชื่อสหกรณ์การเกษตรสร้างไทย วงเงิน 6 หมื่นล้านบาท อัตราดอกเบี้ย 0.01 คาดว่าจะช่วยเหลือและเพิ่มสภาพคล่องให้กับสหกรณ์ได้ประมาณ 3,700 แห่ง นายชาติชาย พยุหนาวีชัย ผู้อำนวยการ ธนาคารออมสิน กล่าวว่า ในส่วนของธนาคารออมสิน ได้วางยุทธศาสตร์ 3 สร้าง ได้แก่ สร้างความรู้โดยจัดตั้งศูนย์ยกระดับเศรษฐกิจฐานรากเพื่อความยั่งยืน 100 แห่ง  สร้างตลาดและสร้างโอกาสเข้าถึงแหล่งทุน 2 ล้านราย วงเงิน 150,000 ล้านบาท เฉลี่ยปล่อยสินเชื่อรายละ 75,000 บาท อาทิ สินเชื่อหาบเร่แผงลอย 4.0 สินเชื่อสถาบันการเงินประชารัฐและสินเชื่อผู้ใช้แรงงาน เป็นต้น โดยสินเชื่อหาบเร่แผงลอย 4.0 ระยะที่ 1 จะคลอบคลุมทุกจังหวัดรวม 100 แห่ง และระยะที่ 2 ครอบคลุมทุกอำเภอ รวม 878 แห่งส่วนธนาคารพัฒนาวิสาหกิจชุมชนขนาดกลางและขนาดย่อมแห่งประเทศไทย(ธพว.) ได้รับการจัดสรรงบประมาณจากคณะรัฐมนตรี(ครม.) 10,000 ล้านบาท ผ่านกองทุนพัฒนาเอสเอ็มอีตามแนวประชารัฐ เพื่อปล่อยกู้ให้กับประชาชนในการพัฒนาสร้างอาชีพ หรือประกอบธุรกิจขนาดกลางและขนาดเล็กต่อไป อย่างไรก็ตาม มาตรการที่รัฐขับเคลื่อนออกมาเพื่อพัฒนาเศรษฐกิจฐานรากของประเทศ คาดว่าใช้วงเงินงบประมาณกว่าแสนล้านบาท ซึ่งจะช่วยให้ประชาชนฐานรากให้สามารถเข้าถึงแหล่งทุนและมีช่องทางทำมาหากินเพิ่มขึ้น และส่งผลต่อเสถียรภาพโดยรวมของประเทศ